Estes midíes, qu’en nada resolveríen les necesidaes de recapitalización de Liberbank (1.198 millones d’euros según les auditoríes apocayá publicaes), formen parte d’una estratexa que nun ye nueva nin en Liberbank nin en Caxastur y que consiste en conxelar y retayar salarios de los trabayadores mientres los altos directivos, con Manuel Menéndez a la cabeza, se autoaxudiquen salarios exorbitaos ya intolerables blindaxes nos múltiples cargos que desendolquen.